102 



„Det interesserte mig meget å motta Deres brev av 20. april, som er 

 blitt mig sendt fra mit hus i Siigo. Det er virkelig meget elskværdig av 

 Dem å skrive og sende den alluminiums ring, som er blitt tatt av den 

 skudte rugde. 



I de senere år har rugden tiltatt sterkt i skogen på min eiendom i 

 grevskapet Sligo, Irland, og årlig i de sidste 10 år eller deromkring, har 

 mine viltvoktere satt ringer på benene av de unge rugder for å undersøke 

 i hvilken retning de drar avsted. Ringene blir satt på deres ben, før de 

 er 14 dager gamle, da de ikke kan fanges efter denne tid. 



Da jeg var ung, hekket meget få rugder i distriktet, og vi hadde kun 

 å stole på for vore undersøkelser de fugler, som ankom i løpet av den 

 første del av november hvert år. Disse fugler antok vi alltid — sannsynlig 

 riktig også — kom til os fra Skandinavien i den hensikt å slippe bort 

 fra eders nordlige vinters strenghet. Vi får fremdeles disse skandinaviske 

 fugler, men som en forøkelse av det antall fugler, som nu klekker i distriktet, 

 idet vi har hjemmefødte fugler å skyte. Grunnen til denne forandring i 

 deres vaner er ukjent i enhver henseende av mig. 



Rugden klekker i mine skoger i mai og tidlig i juni, så den fugl, som 

 blev skutt i Fredriksstad, må ha været klekket i mai eller juni 1919. 

 Like til krigen hindrede mine besøk i Irland så ofte, som jeg kunne ønske, 

 skjød jeg rugder i Sligo i januar, og jeg fant, at omtrent 70 pct. av 

 fuglene var født i distriktet. Så vidt jeg kunne bedømme forlot de ikke 

 distriktet og drog utenlands. Nogen få drog allikevel avsted, og jeg har 

 fått meddelelse om rugder, som er skutt så langt borte som i lande, nær 

 Bordeaux i Frankrige og endelig nær Bilbao i Spanien. Den ene som 

 blev skutt ved Bilbao blev endog skutt i slutningen av oktober samme 

 år som den blev født, hvilket er en vidunderlig flugt for en fugl kun ca. 

 4 måneder gammel. 



Deres brev bringer den første meddelelse, som jeg har mottatt om 

 nogen av de rugder, født i mit distrikt, som er blevet skutt i Skandinavien, 

 og det er merkelig, fordi jeg indbildte mig, at fugler født i Skandinavien 

 drog til Irland tidlig på vinteren for å undgå det kolde veir, hvorfor også 

 nogen av de fugler, som er født i Irland drog sydover til Frankrige og 

 Spanien i den samme hensigt. I dette tilfelle er det altså en fugl født i 

 Irland, som drar avsted til Skandinavien. Men det må i dette tilfelle 

 selvfølgelig være således, at denne fugl drog til Deres land om våren 

 sammen med de skandinaviske fugler, som kom hid sist i november for 

 vårens skyld, og at den, hvis den ikke var blitt skutt, ville ha vendt 

 tilbake neste november til Irland for å søke et varmere klima. 



Deres ærbødige 

 Wilfred Ashley." 



